CELEX: 22019D0224
Language: mt
Date: 2019-02-01 00:00:00
Title: Deċiżjoni Nru 1/2019 tal-Grupp ta' Ħidma dwar l-Inbid UE-Ġappun tal-1 ta' Frar 2019 dwar il-formoli li għandhom jintużaw bħala ċertifikati għall-importazzjoni fl-Unjoni Ewropea ta' prodotti tal-inbid li joriġinaw mill-Ġappun u l-modalitajiet li jikkonċernaw l-awtoċertifikazzjoni [2019/224]

7.2.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 35/36
               
            
         DEĊIŻJONI Nru 1/2019 TAL-GRUPP TA' ĦIDMA DWAR L-INBID UE-ĠAPPUN
         tal-1 ta' Frar 2019
         dwar il-formoli li għandhom jintużaw bħala ċertifikati għall-importazzjoni fl-Unjoni Ewropea ta' prodotti tal-inbid li joriġinaw mill-Ġappun u l-modalitajiet li jikkonċernaw l-awtoċertifikazzjoni [2019/224]
         IL-GRUPP TA' ĦIDMA DWAR L-INBID,
         Wara li kkunsidra l-Ftehim bejn l-Unjoni Ewropea u l-Ġappun għal Sħubija Ekonomika, u b'mod partikolari l-Artikoli 2.28 u 2.35 tiegħu,
         Billi:
         
                     (1)
                  
                  
                     Il-Ftehim bejn l-Unjoni Ewropea u l-Ġappun għal Sħubija Ekonomika (“il-Ftehim”) jidħol fis-seħħ fl-1 ta' Frar 2019.
                  
               
                     (2)
                  
                  
                     L-Artikolu 22.4 tal-Ftehim jistabbilixxi Grupp ta' Ħidma dwar l-Inbid li huwa responsabbli, fost l-oħrajn, għall-implimentazzjoni u għat-tħaddim effettivi tat-Taqsima C tal-Kapitolu 2 u tal-Anness 2-E tal-Ftehim.
                  
               
                     (3)
                  
                  
                     Skont il-paragrafu 1 tal-Artikolu 2.28 tal-Ftehim, ċertifikat awtentikat skont il-liġijiet u r-regolamenti tal-Ġappun, inkluż awtoċertifikat stabbilit minn produttur awtorizzat mill-awtorità kompetenti tal-Ġappun, huwa biżżejjed bħala dokumentazzjoni li sservi ta' evidenza li r-rekwiżiti għall-importazzjoni u għall-bejgħ fl-Unjoni Ewropea ta' prodotti tal-inbid li joriġinaw mill-Ġappun imsemmija fl-Artikolu 2.25, 2.26 jew 2.27 tal-Ftehim ġew issodisfati.
                  
               
                     (4)
                  
                  
                     Skont is-subparagrafu 2(a) tal-Artikolu 2.28 tal-Ftehim, il-formoli li għandhom jintużaw għaċ-ċertifikati u l-informazzjoni li għandha titniżżel fuq iċ-ċertifikati għandhom jiġu adottati b'deċiżjoni tal-Grupp ta' Ħidma dwar l-Inbid stabbilit skont l-Artikolu 22.4 tal-Ftehim.
                  
               
                     (5)
                  
                  
                     Skont is-subparagrafu 2(a) tal-Artikolu 2.35 tal-Ftehim, il-modalitajiet li jikkonċernaw l-awtoċertifikazzjoni għandhom jiġu adottati mill-Grupp ta' Ħidma dwar l-Inbid,
                  
               ADOTTA DIN ID-DEĊIŻJONI:
         
            Artikolu 1
            
               1.   Il-formola li għandha tintuża għaċ-ċertifikati awtentikati b'konformità mal-liġijiet u mar-regolamenti tal-Ġappun tinsab fl-Anness I ta' din id-Deċiżjoni.
            
            
               2.   Il-formola li għandha tintuża għall-awtoċertifikati stabbiliti mill-produtturi awtorizzati mill-awtorità kompetenti tal-Ġappun tinsab fl-Anness II ta' din id-Deċiżjoni.
            
            
               3.   Il-modalitajiet li jikkonċernaw l-awtoċertifikazzjoni mill-produtturi awtorizzati mill-awtorità kompetenti tal-Ġappun jinsabu fl-Anness III ta' din id-Deċiżjoni.
            
         
         
            Artikolu 2
            Il-formoli u l-modalitajiet stabbiliti f'din id-Deċiżjoni skont is-subparagrafu 2(a) tal-Artikolu 2.28 tal-Ftehim għandhom jidħlu fis-seħħ fl-1 ta' Frar 2019.
         
         
            
               
                  Għall-Grupp ta' Ħidma dwar l-Inbid, il-Presidenti tiegħu
               
               Antonia GAMEZ MORENO
               
                  Il-Kap tal-Unità A4 L-Asja u l-Awstralasja
               
               
                  Id-Direttorat Ġenerali għall-Agrikoltura u l-Iżvilupp Rurali
               
               
                  Il-Kummissjoni Ewropea
               
               Kazuya OTSUKA
               
                  Id-Direttur tad-Diviżjoni tal-Affarijiet Ekonomiċi marbutin mal-Unjoni Ewropea
               
               
                  L-Uffiċċju tal-Affarijiet Ekonomiċi
               
               
                  Il-Ministeru għall-Affarijiet Barranin tal-Gappun
               
            
         
      
      
         
            ANNESS I
            Test ta 'immaġni
            
               MUDELL TA’ ĊERTIFIKAT MAĦRUĠ MILL-ISTITUT NAZZJONALI TA’ RIĊERKA DWAR IL-PRODUZZJONI TAL-BIRRA MSEJJAĦ “NATIONAL RESEARCH INSTITUTE OF BREWING” (L-NRIB) GĦALL-IMPORTAZZJONI FL-UE TA’ PRODOTTI TAL-INBID LI JORIĠINAW MILL-ĠAPPUN (1)
               1. L-esportatur (l-isem u l-indirizz sħaħ)
               Il-pajjiż terz tal-ħruġ: IL-ĠAPPUN
               VI 1 issimplifikat In-numru tas-serje (2):
               DOKUMENT GĦALL-IMPORTAZZJONI TAL-INBID, TAL-MERAQ TAL-GĦENEB JEW TAL-MOST TAL-GĦENEB FL-UNJONI EWROPEA
               2. Id-destinatarju (l-isem u l-indirizz)
               3. It-timbru tad-dwana (għall-użu uffiċjali tal-UE biss)
               4. Il-mezzi tat-trasport u d-dettalji tat-trasport (3)
               5. Il-post tal-ħatt (jekk inhu differenti minn dak mogħti fil-punt 2)
               6. Id-deskrizzjoni tal-prodott importat (4)
               7. Il-kwantità f’litri/ettolitri/kilogrammi
               8. L-għadd ta’ kontenituri (5)
               9. Ċertifikat
               “Il-prodott deskritt hawn fuq huwa maħsub għall-konsum dirett mill-bniedem u huwa konformi mad-definizzjonijiet u mal-prattiki enoloġiċi awtorizzati fit-Taqsima C tal-Kapitolu 2 tal-Ftehim bejn l-Unjoni Ewropea u l-Ġappun għal Sħubija Ekonomika.”
               L-isem u l-indirizz tal-produttur:
               L-isem u l-indirizz sħaħ tal-korp kompetenti: Il-post u d-data:
               L-Istitut Nazzjonali ta’ Riċerka dwar il-Produzzjoni tal-Birra
               taħt is-sorveljanza tal-Ministeru tal-Finanzi tal-Ġappun
               3-7-1, Kagamiyama, Higashihiroshima, Hiroshima, il-Ġappun
               It-timbru tal-awtorità kompetenti:
               Il-firma, l-isem u t-titlu tal-uffiċjal tal-korp kompetenti:
               (1) Skont l-Artikolu 2.28 tal-Ftehim bejn l-Unjoni Ewropea u l-Ġappun għal Sħubija Ekonomika.
               (2) Dan huwa n-numru tat-traċċabbiltà tal-lott allokat mill-NRIB.
               (3) Indika t-trasport li ntuża għall-konsenja lejn il-punt tad-dħul fl-UE, speċifika l-mezz tat-trasport (bil-baħar, bl-ajru, eċċ.), agħti isem il-bastiment, eċċ.
               (4) Agħti l-informazzjoni li ġejja:
               — id-deżinjazzjoni tal-bejgħ kif tidher fuq it-tikketta (bħal isem il-produttur, ir-reġjun tal-produzzjoni tal-inbid, il-marka kummerċjali, eċċ.);
               — isem il-pajjiż tal-oriġini: [indika “Il-Ġappun”];
               — isem l-indikazzjoni ġeografika, jekk ikun rilevanti;
               — il-qawwa alkoħolika proprja skont il-volum;
               — il-kulur tal-prodott (indika “aħmar”, “rożè”, “roża” jew “abjad” biss);
               — il-kodiċi tan-Nomenklatura Magħquda (il-kodiċi NM).
               (5) Kontenitur ifisser reċipjent għall-inbid li jkun jesa’ inqas minn 60 litru. L-għadd ta’ kontenituri jista’ jkun l-għadd ta’ fliexken.
            
            Test ta 'immaġni
            
               Attribuzzjoni (ir-rilaxx fiċ-ċirkolazzjoni libera u l-ħruġ ta’ estratti)
               Il-kwantità
               10. In-numru u d-data tad-dokument doganali ta’ rilaxx għaċ-ċirkolazzjoni libera u tal-estratt
               11. L-isem u l-indirizz sħaħ tad-destinatarju (l-estratt)
               12. Is-siġill tal- awtorità kompetenti
               Disponibbli
               Attribwita
               Disponibbli
               Attribwita
               Disponibbli
               Attribwita
               13. Osservazzjonijiet addizzjonali
            
         
      
      
         
            ANNESS II
            Test ta 'immaġni
            
               MUDELL TAL-AWTOĊERTIFIKAT GĦALL-IMPORTAZZJONI FL-UNJONI EWROPEA TA’ PRODOTTI TAL-INBID LI JORIĠINAW MILL-ĠAPPUN (1)
               1. L-esportatur (l-isem u l-indirizz sħaħ)
               Il-pajjiż terz tal-ħruġ: IL-ĠAPPUN
               VI 1 issimplifikat In-numru tas-serje (2):
               DOKUMENT GĦALL-IMPORTAZZJONI TAL-INBID, TAL-MERAQ TAL-GĦENEB JEW TAL-MOST TAL-GĦENEB FL-UNJONI EWROPEA
               2. Id-destinatarju (l-isem u l-indirizz)
               3. It-timbru tad-dwana (għall-użu uffiċjali tal-UE biss)
               4. Il-mezzi tat-trasport u d-dettalji tat-trasport (3)
               5. Il-post tal-ħatt (jekk inhu differenti minn dak mogħti fil-punt 2)
               6. Id-deskrizzjoni tal-prodott importat (4)
               7. Il-kwantità f’litri/ettolitri/kilogrammi
               8. L-għadd ta’ kontenituri (5)
               9. Ċertifikat
               “Il-prodott deskritt hawn fuq huwa maħsub għall-konsum dirett mill-bniedem u huwa konformi mad-definizzjonijiet u mal-prattiki enoloġiċi awtorizzati fit-Taqsima C tal-Kapitolu 2 tal-Ftehim bejn l-Unjoni Ewropea u l-Ġappun għal Sħubija Ekonomika. Ġie prodott minn produttur li ġie awtorizzat individwalment mill-Aġenzija Nazzjonali tat-Taxxa tal-Ġappun għall-produzzjoni tal-inbid u mill-Istitut Nazzjonali ta’ Riċerka dwar il-Produzzjoni tal-Birra msejjaħ “National Research Institute of Brewing” (l-NRIB) għall-awtoċertifikazzjoni. Il-produttur jiġi spezzjonat u ssorveljat mill-NRIB.”
               L-isem, l-indirizz u n-numru tar-reġistrazzjoni jew tal-awtorizzazzjoni tal-produttur awtorizzat:
               L-isem u l-indirizz sħaħ tal-korp kompetenti: Il-post u d-data:
               L-Istitut Nazzjonali ta’ Riċerka dwar il-Produzzjoni tal-Birra
               taħt is-sorveljanza tal-Ministeru tal-Finanzi tal-Ġappun
               3-7-1, Kagamiyama, Higashihiroshima, Hiroshima, il-Ġappun
               It-timbru tal-produttur awtorizzat: Il-firma tal-produttur awtorizzat:
               (1) Skont l-Artikolu 2.28 tal-Ftehim bejn l-Unjoni Ewropea u l-Ġappun għal Sħubija Ekonomika.
               (2) Dan huwa n-numru tat-traċċabbiltà tal-lott allokat mill-Istitut Nazzjonali ta’ Riċerka dwar il-Produzzjoni tal-Birra (l-NRIB).
               (3) Indika t-trasport li ntuża għall-konsenja lejn il-punt tad-dħul fl-UE, speċifika l-mezz tat-trasport (bil-baħar, bl-ajru, eċċ.), agħti isem il-bastiment, eċċ.
               (4) Agħti l-informazzjoni li ġejja:
               — id-deżinjazzjoni tal-bejgħ kif tidher fuq it-tikketta (bħal isem il-produttur, ir-reġjun tal-produzzjoni tal-inbid, il-marka kummerċjali, eċċ.);
               — isem il-pajjiż tal-oriġini: [indika “Il-Ġappun”];
               — isem l-indikazzjoni ġeografika, jekk ikun rilevanti;
               — il-qawwa alkoħolika proprja skont il-volum;
               — il-kulur tal-prodott (indika “aħmar”, “rożè”, “roża” jew “abjad” biss);
               — il-kodiċi tan-Nomenklatura Magħquda (il-kodiċi NM).
               (5) Kontenitur ifisser reċipjent għall-inbid li jkun jesa’ inqas minn 60 litru. L-għadd ta’ kontenituri jista’ jkun l-għadd ta’ fliexken.
            
            Test ta 'immaġni
            
               10. IR-RAPPORT TA’ ANALIŻI (li jiddeskrivi l-karatteristiċi analitiċi tal-prodott deskritt hawn fuq)
               GĦALL-MOST TAL-GĦENEB U GĦALL-MERAQ TAL-GĦENEB:
               mhi meħtieġa l-ebda informazzjoni.
               GĦALL-INBID U GĦALL-MOST TAL-GĦENEB LI GĦADU QED JIFFERMENTA:
               — il-qawwa alkoħolika proprja skont il-volum:
               GĦALL-PRODOTTI KOLLHA:
               — il-kontenut totali tad-diossidu tal-kubrit:
               — l-aċidità totali:
               It-timbru tal-produttur awtorizzat: Il-post u d-data:
               Il-firma, l-isem u t-titlu tal-produttur awtorizzat:
            
            Test ta 'immaġni
            
               Attribuzzjoni (ir-rilaxx fiċ-ċirkolazzjoni libera u l-ħruġ ta’ estratti)
               Il-kwantità
               11. In-numru u d-data tad-dokument doganali ta’ rilaxx għaċ-ċirkolazzjoni libera u tal-estratt
               12. L-isem u l-indirizz sħaħ tad-destinatarju (l-estratt)
               13. Is-siġill tal- awtorità kompetenti
               Disponibbli
               Attribwita
               Disponibbli
               Attribwita
               Disponibbli
               Attribwita
               14. Osservazzjonijiet addizzjonali
            
         
      
      
         
            ANNESS III
            
               MODALITAJIET TAL-AWTOĊERTIFIKAZZJONI
            
            
                     
                        1.
                     
                     
                        L-Istitut Nazzjonali ta' Riċerka dwar il-Produzzjoni tal-Birra, taħt is-sorveljanza tal-Ministeru tal-Finanzi tal-Ġappun,
                        
                                    (i)
                                 
                                 
                                    jaħtar individwalment lill-produtturi awtorizzati fil-Ġappun biex ifasslu l-awtoċertifikati msemmija fl-Artikolu 2.28 tal-Ftehim bejn l-Unjoni Ewropea u l-Ġappun għal Sħubija Ekonomika;
                                 
                              
                                    (ii)
                                 
                                 
                                    jissorvelja u jispezzjona lill-produtturi awtorizzati; u
                                 
                              
                                    (iii)
                                 
                                 
                                    jgħarraf lill-Unjoni Ewropea:
                                    
                                                —
                                             
                                             
                                                darbtejn fis-sena, fix-xhur ta' Jannar u ta' Lulju, bl-ismijiet u bl-indirizzi tal-produtturi awtorizzati, flimkien man-numri ta' reġistrazzjoni uffiċjali tagħhom; u
                                             
                                          
                                                —
                                             
                                             
                                                mingħajr dewmien, b'kull bidla fl-ismijiet u fl-indirizzi tal-produtturi awtorizzati jew bl-irtirar ta' xi wieħed minnhom.
                                             
                                          
                              
                  
                     
                        2.
                     
                     
                        L-Unjoni Ewropea tippubblika u taġġorna mingħajr dewmien l-ismijiet u l-indirizzi tal-produtturi awtorizzati fil-lista intitolata “Il-korpi kompetenti tal-pajjiżi terzi, il-laboratorji maħtura u l-produtturi u l-proċessuri tal-inbid awtorizzati għat-tfassil tad-dokumenti VI-1 għall-importazzjoni tal-inbid fl-UE”, li tinsab fis-sit web uffiċjali tal-Kummissjoni Ewropea fl-indirizz elettroniku li ġej: ec.europa.eu/agriculture/sites/agriculture/files/wine/lists/06.pdf.